**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.03.2023, ora 08.00 – 02.03.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.03.2023, ora 07.00**

**RÂURI**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **01.03.2023 ora 12:00 – 02.03.2023 ora 12:00**, vizând **Menţinerea nivelurilor peste COTELE DE APĂRARE, ca urmare a propagării viiturilor formate anterior în amonte** pe unele râuri din bazinele hidrografice: **Crasna, Crişul Alb, Bega Veche, Timiş, Bârzava, Moraviţa,** cu posibile depăşiri ale **COTELOR DE APĂRARE**, astfel:

**COD GALBEN:**

**În intervalul 01.03.2023 ora 12:00 – 02.03.2023 ora 12:00** pe râurile din bazinele hidrografice: Crasna – sector aval S.H. Craidorolţ **(judeţul Satu Mare)**, Crişul Alb – sector aval S.H. Ineu **(judeţul Arad)**, Bega Veche – curs superior, Timiş – sector aval S.H. Brod, Bârzava – sector aval S.H. Gătaia şi Moraviţa – curs inferior **(judeţul Timiş)**.

**Se ridică începând cu data de 01.03.2023 ora 12:00 Avertizarea Hidrologică din celelalte bazine hidrografice avertizate anterior.**

Aceast mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Arad, Satu-Mare şi Timiş (3 prefecturi) – ATENŢIONARE Hidrologică, cod Galben.*

**Debitele au fost în general în scădere,** exceptând cursurile inferioare ale Târnavelor și Timișului și cursul mijlociu și inferior al Mureșului (sector Alba Iulia – Gelmar), unde au fost în creștere ca urmare a propagării și râurile din bazinele hidrografice: Crasna, Barcău, Someșul Mic, Vedea, Bârlad, bazinul superior al Someșului, bazinele inferioare ale Jiului, Oltului, Argeșului, Ialomiței, bazinul mijlociu și inferior al Prutului și pe cele din Dobrogea, unde au fost relativ staționare.

Ca urmare a cedării apei din stratul de zăpadă, s-au înregistrat creșteri de niveluri și debite pe unele râuri din bazinele superioare ale Someșului Mare, Crasnei, Barcăului, Crișurilor și Mureșului.

Se situează peste:

-**COTELE DE INUNDAȚIE** râurile la stațiile hidrometrice: Crasna – Domănești (500+10)-jud. SM, Timiș – Grăniceri (825+11)-jud. TM (sectoare îndiguite);

-**COTELE DE ATENȚIE** râurile la stațiile hidrometrice: Crasna – Berveni (490+97)-jud. SM (sector îndiguit), Crișul Alb – Vața de Jos (350+60)-jud. HD, Crișul Alb – Gurahonț (150+35)-jud.AR, Crișul Alb – Chișineu Criș (600+101)-jud. AR, Cigher – Chier (300+26)-jud. AR, Bega Veche – Pișchia (100+28)-jud. TM, Moravița – Moravița (250+68)-jud.TM și Bârzava – Partoș (50+126)-jud.TM.

În interval s-a situat peste **COTA DE ATENȚIE** râul Matca la stația hidrometrică Seleuș (200+2)-jud.AR.

Debitele se situează în general la valori în jurul și peste mediile multianuale lunare, exceptând râurile din bazinele inferioare ale Jiului, Oltului, Ialomiței, bazinul mijlocii și inferioare ale Argeșului și Prutului, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea, Bârladului și Jijiei.

Este în vigoare **ATENȚIONAREA HIDROLOGICĂ** nr. 21 din 01.03.2023.

**Debitele vor fi în creștere** ca urmare a efectului combinat cedării apei din stratul de zăpadă și propagării pe râurile din bazinele hidrografice: Someșul Mic, Crasna, Barcău, bazinele superioare ale Someșului, Mureșului, Târnavelor, Arieșului, Begăi, Timișului, Oltului și bazinele superioare și mijlocii ale Crișurilor, pe cursul inferior al Târnavelor și pe Mureșul mijlociu (sector Alba Iulia – Săvârșin), relativ staționare pe râurile din bazinele hidrografice Vedea, Bârlad, bazinele inferioare ale Oltului, Argeșului, Ialomiței, bazinul mijlociu și inferior al Prutului și pe cele din Dobrogea și în scădere pe celelalte râuri.

Se vor mai situa peste **COTELE DE ATENȚIE** cursurile inferioare ale Crasnei, Barcăului, Begăi Vechi, Timișului, Bârzavei, Moraviței și cursul mijlociu și inferior al Crișului Alb.

Se menține în vigoare **ATENȚIONAREA HIDROLOGICĂ** nr. 21 din 01.03.2023 până la ora 12:00.

**DUNĂRE**

**Debitul** la intrarea în ţară (secţiunea Baziaş) în intervalul 01.03.2023 – 02.03.2023 **a fost în creştere,** având valoarea **de** **7600 m3/s**, peste media multianuală a lunii **februarie (5300 m3/s) şi a lunii martie (6700 mc/s).**

În aval de Porţile de Fier, debitele au fost în creştere.

**Debitul la intrarea în ţară (secţiunea Baziaş) va fi în creştere (7800 m3/s).**

În aval de Porțile de Fier debitele vor fi în creștere.

**2.** **Situația meteorologică în intervalul 01.03.2023, ora 09.00 – 02.03.2023, ora 06.00**

**ÎN ŢARĂ**

**Valorile termice diurne au marcat o creștere** în cea mai mare parte a țării, chiar semnificativă în vest, astfel încât vremea a devenit caldă în regiunile intracarpatice, iar în rest a fost ușor mai rece. Nebulozitatea a fost persistentă în sud, centru și parțial în nord-est, în timp ce în restul teritoriului cerul a fost variabil cu intervale de senin. A pluat slab pe arii relativ restrânse în Oltenia și Muntenia, iar la munte s-au semnalat izolat precipitații mixte. Vântul a suflat slab și moderat, cu ușoare intensificări în sudul Banatului. S-a menținut strat de zăpadă la munte, care la ora 20 măsura, în platformele stațiilor meteorologice, până la 199 cm în Munții Făgăraș, pe suprafețe mici în nordul Transilvaniei (până la 23 cm) și în nordul Moldovei (până la 10 cm), estul Maramureșului și în dealurile Crișanei (până la 5...7 cm).

Temperaturile maxime s-au încadrat între 1 grad la Suceava și 14 grade la Holod și Lugoj, iar la ora 06 se înregistrau valori termice cuprinse între -8 grade la Rădăuți și 7 grade la Moldova Nouă. Dimineața, pe alocuri a fost ceață în centru și nord-est.

*Observație: de ieri dimineață de la ora 6 au fost în vigoare 3 mesaje cod galben pentru fenomene meteorologice periculoase imediate, 2 emise de către SRPV Sibiu și 1 emisă de către SRPV Bacău.*

**LA BUCUREŞTI**

**Valorile termice diurne au marcat o creștere ușoară** față de ziua precedentă și s-au situat în jurul celor obișnuite pentru această perioadă. Cerul a fost noros, trecător în unele cartiere a plouat slab, iar vântul a suflat slab până la moderat. Temperatura maximă a fost de 6 grade la Afumați și 7 grade la Filaret și Băneasa, iar la ora 06 se înregistrau 2 grade la Afumați și Băneasa și 3 grade la Filaret.

**3. Prognoza meteorologică în intervalul 02.03.2023, ora 09.00 – 03.03.2023, ora 09.00**

**ÎN ŢARĂ**

**Regimul termic va fi comparabil** cu cel din intervalul anterior, astfel încât se va situa ușor peste normele caracteristice datei în regiunile intracarpatice și în jurul acestora în rest. Cerul va fi mai mult noros și va ploua slab pe arii restrânse în vest și sud-vest și izolat în sud și centru, iar în zonele montane aferente vor fi precipitații mixte. În restul teritoriului înnorările vor fi temporare. Vântul va sufla slab și moderat, cu ușoare intensificări în sudul Banatului și pe crestele Carpaților Meridionali. Temperaturile maxime se vor încadra între 3 și 14 grade, iar cele minime vor fi cuprinse între -7 grade în nordul Moldovei și 5 grade în Banat. Pe alocuri, dimineața și noaptea, va fi ceață.

**LA BUCUREŞTI**

**Vremea va fi închisă,** dar condițiile de ploaie reduse. Vântul va sufla slab și moderat. Temperatura maximă va fi de 5...7 grade, iar cea minimă de 1...2 grade.

**4. Buletin nivometeorologic pentru perioada 01.03.2023 ora 20 - 02.03.2023 ora 20**

**Fenomene meteo predominante: Temperaturi diurne pozitive la altitudini sub 1800 m. Strat superior puțin stabil.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC ÎNSEMNAT (3)** |
| **MUNŢII BUCEGI** | **RISC ÎNSEMNAT (3)** | **RISC ÎNSEMNAT (3)** |
| **Munții Țarcu-Godeanu** | **RISC ÎNSEMNAT (3)** | **RISC ÎNSEMNAT (3)** |
| **Munții Parâng- Șureanu** | **RISC ÎNSEMNAT (3)** | **RISC ÎNSEMNAT (3)** |
| **MUNȚII RODNEI** | **RISC MARE (4)** | **RISC ÎNSEMNAT (3)** |
| **CĂLIMANI-BISTRIȚEI- CEAHLĂU** | **RISC MARE (4) şi** **RISC ÎNSEMNAT (3)** | **RISC MARE (4) şi** **RISC ÎNSEMNAT (3)** |
| **Munții Vlădeasa – Muntele Mare** | **RISC ÎNSEMNAT (3)** | **RISC ÎNSEMNAT (3)** |

**Evoluția vremii în intervalul 28.02.2023 - 01.03.2023:**

Vremea a continuat să se încălzească ușor. Cerul a fost variabil, temporar noros.Izolat a nins slab.

Vântul a suflat slab și moderat, cu intensificări trecătoare de 45-50 km/h. Pe arii relativ extinse s-a semnalat ceață. Stratul de zăpadă s-a tasat ușor, în medie cu 1-3 cm la majoritatea stațiilor, iar în zonele joase din Meridionali și Occidentali a scăzut pe fondul temperaturilor ușor pozitive (cu până la 6 cm la Stâna de Vale).

**În data de 01.03.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 201 cm la Bâlea-Lac, 146 cm la Vf. Omu, 138 cm Vf. Țarcu, 60 cm Cuntu, 36 cm la Parâng, 29 cm la Păltiniș, 28 cm la Sinaia-1500.

**Carpaţii Orientali:** 152 cm la Vf. Călimani, 80 cm la Vf. Iezer, 84 cm la Ceahlău-Toaca, 62 cm la Vf. Lăcăuți, 56 cm la Bucin, 29 cm la Penteleu.

**Carpaţii Occidentali:** 62 cm la Stâna de Vale, 41 cm la Băișoara, 33 cm la Vf. Vlădeasa, 31 cm la Semenic, 30 cm la Roșia Montană.

**Prognoza vremii în intervalul 01.03.2023, ora 20:00 - 02.03.2023, ora 20:00:**

Vremea va fi mai caldă decât normalul termic al perioadei, cu temperaturi diurne pozitive la altitudini sub 1800 m. Cerul va fi variabil, temporar noros. Izolat, în Carpații Meridionali, vor fi condiții de precipitații mixte slabe, trecător ninsori pe creste. Vântul va sufla slab și moderat, cu unele intensificări trecătoare pe creste. Local se va semnala ceață.

Temperaturi prognozate în intervalul 28.02.2023 ora 20 - 01.03.2023 ora 20:

**Peste 1800 m: temperaturi minime**: -9..-5 grade

**temperaturi maxime:** -4..-2 grade

**Sub 1800 m: temperaturi minime:** -5..0 grade

**temperaturi maxime:** 2..7 grade.

**Vânt la peste 2000 m:** intensificări temporare de 30-40 km/h.

**Altitudinea izotermei de 0 grade:** în general între 1300-1800 m, cu cele mai ridicate valori în vestul Carpaților Meridionali.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, la suprafață se găsește un strat de zăpadă recentă, încă instabilă, ce depășește local 20-30 cm, depus peste un strat mai vechi, cu rezistență în general redusă și coeziune slabă între cristale și față de straturile dure aflate dedesubt. Acesta are grosimi mai mari pe versanții cu expunere nordică. În interiorul stratului întâlnim cruste mai vechi de gheață, peste care straturile mai puțin rezistente din partea superioară pot aluneca, mai ales sub acțiunea unor factori externi. În zonele de creastă se întâlnesc cornișe, iar în apropiere sunt formate plăci de vânt, cele mai recente pe versanții estici și nordici.

Pe văi și în zonele adăpostite sunt depozite însemnate de zăpadă, care depășesc pe alocuri 3 metri.

Se mențin condițiile de declanșare a avalanșelor de dimensiuni medii și izolat mari, prin dislocarea și alunecarea stratului instabil din partea superioară și ulterior prin angrenarea progresivă și a straturilor mai vechi sau prin ruperea plăcilor de vânt, mai ales la supraîncărcări, dar izolat și spontan.

Sub 1800 m, la suprafață se află de asemenea un strat de zăpada recentă care depășește pe alocuri

10-15 cm, mai ales pe versanții nordici, iar la altitudini mai joase, în special pe versanții sudici, zăpada este puternic umezită. Pe fondul temperaturilor diurne ușor pozitive, acest strat se va umezi suplimentar în partea sa superioară. În aceste condiții se pot declanșa spontan curgeri și avalanșe de topire de dimensiuni medii, izolat chiar mai mari, în etajul altitudinal 1600-1800 m. Riscul de declanșare al avalanșelor va fi amplificat la supraîncărcări oricât de mici.

**Munţii Bucegi:** **RISC ÎNSEMNAT (3)**

La peste 1800 m, stratul depus în ultimele zile depășește pe alocuri 10-20 cm. În zonele de creastă

întâlnim cornișe și plăci de vânt de grosimi variabile, iar în zonele adăpostite troiene și depozite ce depășeșc pe alocuri 2 metri. În profunzime, zăpada este întărită, având intercalate cruste de gheață, iar spre sol, mai ales pe versanții cu orientare nordică, regăsim cristale fațetate și de tip cupă. Pe pantele suficient de înclinate se pot declanșa avalanșe de dimensiuni medii și izolat chiar mari, ce pot angrena și straturile subiacente, mai vechi, iar în apropierea crestelor a ruperii plăcilor de vânt, riscul fiind declanșării fiind amplificat la supraîncărcări ale stratului.

Sub 1800 m, stratul de zăpadă este umezit, mai ales în zonele mai joase, iar temperaturile diurne pozitive vor umezi și îngreuna suplimentar stratul. Pe anumite pante mai înclinate, acest strat mediu stabilizat poate aluneca peste stratul mai vechi, ducând astfel la declanșarea spontană de avalanșe de dimensiuni mici și medii, riscul fiind amplificat la supraîncărcări.

**Munții Țarcu-Godeanu: RISC ÎNSEMNAT (3)**

La peste 1800 m stratul instabil de la suprafață, cumulat în ultimele zile, depășește local 25-30 cm. În zona crestelor se întâlnesc cornișe, pe versanți numeroase plăci de vânt, iar pe văi și în zonele adăpostite, troiene şi depozite mai consistente de zăpadă. În profunzime stratul este în general consolidat. Pe pantele suficient de înclinate se pot declanșa avalanșe de dimensiuni medii și izolat mari, prin dislocarea stratului instabil de la suprafață, care poate antrena izolat și din straturile mai vechi, sau prin ruperea și alunecarea plăcilor de vânt din apropierea crestelor. Riscul declanșării va fi amplificat la supraîncărcări, dar va putea apărea izolat și în mod spontan.

Stratul de zăpadă a înregistrat creșteri și la altitudini de 1500-1800 m, iar la altitudini mai joase este umezit. Pe fondul temperaturilor diurne pozitive, stratul se va umezi și îngreuna suplimentar și vor fi condiţii pentru declanșarea unor avalanșe de dimensiuni medii și izolat mari, mai ales la supraîncărcări ale stratului, dar izolat și în mod spontan.

**Munții Parâng-Șureanu: RISC ÎNSEMNAT (3)**

La peste 1800 m, stratul de zăpadă recentă, cumulat în ultimele zile, depășește local 20-30 cm și este depus peste un strat mai vechi, cu rezistență redusă și grosime variabilă. În apropierea crestelor sunt formate multiple plăci de vânt, pe creste cornișe, iar pe văi și pe pantele adăpostite sunt troiene şi depozite consistente de zăpadă. Stratul mai vechi, aflat dedesubt, este format din zăpadă întărită, cu cruste intercalate de gheață. Pe pantele suficient de înclinate se pot declanșa avalanșe de dimensiuni medii și izolat mari, prin alunecarea stratului cu rezistență scăzută de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, chiar și la supraîncărcări slabe, dar și în mod spontan.

La altitudini sub 1800 m, stratul de zăpadă a înregistrat de asemenea creșteri, local însemnate, în special la altitudini de 1500-1800 m. Pe fondul temperaturilor diurne ușor pozitive, stratul de zăpadă se va umezi și îngreuna suplimentar. Vor fi condiţii pentru declanșarea unor avalanșe de dimensiuni medii, mai ales la supraîncărcări ale stratului, dar izolat și în mod spontan

**Munţii Rodnei:** **RISC MARE (4)**

La peste 1800 m, stratul de zăpadă din partea superioară continuă să aibă rezistență scăzută și coeziune slabă între cristale și depășește pe alocuri 30-40 cm, fiind depus peste un alt strat cu rezistență redusă. Pe văi și în zonele adăpostite sunt troiene şi depozite însemnate, ce depășesc 1-2 m. În zona crestelor sunt formate cornișe și numeroase plăci de vânt. Stratul vechi de zăpadă, din profunzime, este compactat și întărit.

Pe pantele suficient de înclinate și pe văile unde sunt depozite mari de zăpadă, se pot declanșa spontan avalanșe de dimensiuni medii și izolat mari, prin alunecarea stratului puțin rezistent de la suprafață sau prin ruperea plăcilor de vânt, riscul fiind amplificat chiar și la supraîncărcări mici. Avalanșele pot angrena izolat și straturile subiacente, mai vechi.

La altitudini de sub 1800 m, stratul de zăpadă depus în zilele anterioare este de asemenea consistent, fiind depus peste zăpada mai veche, cu stabilitate și rezistență relativ scăzute. Zăpada se va umezi datorită temperaturilor diurne pozitive și se va îngreuna. Spontan se pot produce avalanșe de dimensiuni medii și izolat mari, prin alunecarea stratului superior, ușor umezit și cu rezistență redusă, peste straturile mai dure și mai vechi de la bază. Riscul declanșării avalanșelor va fi amplificat chiar și la supraîncărcări slabe.

**Munţii Călimani-Bistriţei-CEAHLAU: RISC MARE (4) şi** **RISC ÎNSEMNAT (3)**

La peste 1800 metri, stratul de la suprafață, depus în ultimele zile, depășește local 50-60 cm în masivele Călimani și Bistriței și 25-30 cm în Ceahlău. Pe văi și în locurile adăpostite s-au format depozite mari de zăpadă, ce depășesc pe alocuri 1-2 m. Acest strat, deși s-a mai tasat ușor, continuă să aibă rezistență scăzută și poate aluneca cu ușurință peste vechiul strat, compact și întărit. Vântul puternic din zilele precedente a creat plăci de vânt consistente, mai ales în apropierea crestelor. Pe pantele suficient de înclinate se pot declanșa spontan avalanșe de dimensiuni medii și mari, prin alunecarea stratului puțin stabilizat din partea superioară sau prin ruperea plăcilor de vânt, riscul fiind amplificat chiar și la supraîncărcări mici, în unele cazuri putând antrena chiar și straturile din profunzime. Riscul este mare în masivele Călimani și Bistriței și însemnat în masivul Ceahlău.

Stratul a înregistrat creșteri importante și la altitudini mai mici de 1800 de metri, în special în zona

1500-1800 m și pe versanții vestici ai munților Călimani și Bistriței, unde depășește local 50-60 cm, în special pe văile unde a fost transportată de vântul din altitudine. Zăpada este ușor umezită și va continua să se umezească ușor pe fondul temperaturilor diurne pozitive care se vor înregistra. Pe pantele suficient de înclinate, vor fi condiții pentru declanșarea spontană a unor avalanșe de dimensiuni medii și izolat chiar mari, mai ales pe văile unde sunt acumulări mai importante, prin alunecarea zăpezii umezite din partea superioare a stratului, riscul fiind mare în masivele Călimani și Bistriței și însemnat în Ceahlău. Riscul va fi amplificat chiar și la supraîncărcări slabe.

**Munţii Vlădeasa, Muntele Mare:** **RISC ÎNSEMNAT (3)**

Deși a scăzut față de ziua precedentă, stratul de zăpadă de la suprafață rămâne însemnat, depășind local 30-40 cm. Acest strat are o coeziune slabă între cristale și cu stratul mai vechi, peste care poate aluneca cu ușurință pe pantele mai înclinate. La altitudini joase, zăpadă este mai umezită și grea. Pe fondul temperaturilor diurne ușor pozitive, stratul se va umezi suplimentar.

Pe pantele suficient de înclinate și pe văile adăpostite, unde sunt acumulări mai consistente de zăpadă, se pot declanșa avalanșe de dimensiuni medii prin alunecarea stratului superior peste stratul vechi și relativ compact, sau prin ruperea și alunecarea unor plăci de vânt formate în apropierea crestelor, riscul fiind amplificat la supraîncărcări. Avalanșe de topire de dimensiuni mici și chiar medii pot apărea în mod spontan la altitudini mai joase.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Olt** revine cu **informatii suplimentare despre producerea unei poluari accidentale, din data de 27.02.2023, ora 12:00, cu materii in suspensie peste valorile limita admisibile de 35 mg/l, determinandu-se in Pârâul Tolvajos, valoarea de 120 mg/l, poluarea avand un impact temporar asupra râului.** Responsabil cu producerea poluarii este societatea comerciala Angyos si asociatii SRL, din orasul Vlahita, jud. Harghita, care a realizat o barare neautorizata a cursului de apa, iar datorita topirii zapezii, producand antrenarea argilei in apa care a capatat o culoare galben-maroniu. Polurea a incetat la sursa.

**GNM-CJ Argeş** revine cu informaţii suplimentare referitoare având în vedere aspectele sesizate în mediul on-line cu privire la o potențială poluare a râului Vâlsan si perturbarea habitatului unei specii protejate de peste (aspretele – Romanichtys valsanicola), de către o firmă care desfășura activități forestiere, Comisariatul Județean Argeș al Gărzii Naționale de Mediu a efectuat în perioada 22-24.02.2023 verificări în zona respectivă, fiind dispuse următoarele măsuri și sancțiuni:

- a fost sancționat contravențional cu amendă în cuantum de 8000 lei, agentul economic care desfășura activități forestiere, pentru circulatia cu utilaje și cu buștenii prin albia unui pârâu aflunet al râului Vâlsan, fiind dispusă și masura obligatorie de interzicere a circulației cu autovehicule de orice tip și transportului cu orice mijloace al buștenilor prin albia minoră a râurilor și pâraielor din zona de munte;

- a fost sancționată contraventional cu amendă în cuantum de 60000 lei, structura silvică care a autorizat parchetul aflat în exploatare, pentru ca nu a furnizat Agenției Naționale pentru Arii Naturale Protejate, datele și informațiile necesare emiterii unor condiții speciale la punerea în valoare și exploatarea arboretelor, având în vedere că zona se suprapune integral cu ariile naturale protejate ROSCI 0122 Munții Făgăraș și Rezervația Naturală 2.125 Valea Vâlsanului;

- au fost informate organele de cercetare penală cu privire la posibilitatea săvârșirii faptei penale de perturbare intenționată în cursul perioadei de reproducere, de creștere, de hibernare și de migrație a aspretelui – Romanichtys valsanicola, specie ce necesită o protecție strictă, potrivit legislației în vigoare și care iși are arealul în râul Vâlsan, în aval de punctul de deversare al pârâului afectat de exploatarea forestieră.

În perioada următoare se va monitoriza zona respectivă în vederea identificării unor eventuale încălcări ale legislației de mediu în vigoare.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 28.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

***ARBDD*** informează că incendiul izbucnit în data de 27.02.2023, ora 12.30, în zona districtului ecologic Murighiol Sf. Gheorghe - zona mal braţ Sf. Gheorghe km 18, județul Tulcea, s-a stins de la sine în data de 28.02.2023, ora 10.30. **A ars stuf şi papură pe o suprafață de cca 90 ha**, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

**Garda Forestiera Ramnicu Valcea** informeaza ca **in intervalul 23.02.23 ora 16:30-ora 23:50, s-a produs un incendiu de litiera in zona loc. Albeni, pe raza unui fond forestier proprietate publica din cadrul OS Carbunesti, DS Gorj. Acesta a afectat o suprafata de 1,9 ha de litiera**. A fost stins de catre 1 personal silvic si 2 cetateni. Cauza incendiului este aprinderea vegetatiei din afara fondului forestier in scopul curatarii acesteia, de catre persoane necunoscute.

**GNM-CJ Prahova** informează despre o **poluare accidentală din data de 28.02.2023, ora 09:00, a solului, în zona Paralela 45, vis-a-vis de Staţia Băicoi, jud. Prahova, datorită unei spărturi pe conducta de transport amestec, conform notificării CONPET SA fiind afectată o suprafaţă de 6mp** teren necultivat. Au fost luat măsuri de izolare a conductei şi s-a intervenit pentru remedierea avariei prin închiderea ventilelor de secţionare. **Lucrările de ecologizare vor fi efectuate de o firma specializată.**

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.02.2023 – 01.03.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

**Judetul Botosani:**

- Se mentine situatia de restrictii in alimentarea cu apa pentru piscicultura la folosinta:

0.-\*+//\*/\* \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

**Judetul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

Direcția Comunicare